Az ETHA-rendelet 5. cikke meghatározza az ETHA uniós célkitűzéseit. Szakpolitikai szinten ezek a célkitűzések az ETHA-rendelet 6. cikkében meghatározott uniós prioritások és konkrét célkitűzések szerinti bontásban vannak megadva. Az ETHA-t végrehajtó minden egyes tagállam kidolgoz egy operatív programot. Az operatív programban kiválasztják a rendelkezésre álló 51 intézkedés közül azokat, amelyek kiszolgálják a szóban forgó tagállam támogatási igényeit. A tagállamok elemzik gyengeségeiket, erősségeiket, lehetőségeiket, veszélyeiket (GYELV), hogy azonosítsák szükségleteiket. Ez az elemzés lehetővé teszi számukra, hogy döntsenek a megfelelő intézkedésekről és azok intenzitásáról. A tagállamok megfelelő eredmény- és kimeneti mutatókat is kiválasztanak, valamint célértékeket és mérföldköveket határoznak meg a pénzügyi, kimeneti és eredménymutatók tekintetében. Ezeket az előrehaladás nyomon követésére és az értékelés megkönnyítésére használják. Az operatív programot a Bizottság hagyja jóvá. A végrehajtási időszak során a tagállamok a program Bizottság általi jóváhagyását követően a változó igényeknek megfelelően módosíthatják programjaikat.

·Ágazatok szerint részletesebb elemzés is készíthető. Például 13 123 egyéni hajó részesült ETHA-támogatásban. A hajókkal kapcsolatos ETHA-kiadások mintegy 25 %-át (124 millió EUR) a kisüzemi part menti halászati ágazatban működő hajókra fordították.

Az 1. szakaszban ismertetett szempontok mindegyikét megvitatták a tagállamokkal az ETHA szakértői csoport értekezletein. A Bizottság ezeket az értekezleteket arra használta fel, hogy kidolgozza a CMES-t támogató felhatalmazáson alapuló és végrehajtási rendeletek keretét. Ez a részvételen alapuló megközelítés a programozási időszakban is folytatódott, amelynek során bevonták az irányító hatóságokat a CMES-nek a bevált gyakorlatok megosztása és a közös kérdések megbeszélése révén történő továbbfejlesztésébe és megerősítésébe. Ez biztosította a rendszer tekintetében a kollektív felelősségvállalást és elfogadást, valamint képzési és felkészítési segítséget nyújtott az irányító hatóságok és a Bizottság számára a monitoring- és az értékelési feladatok elvégzéséhez.

·Az irányító hatóságok inkább nem alkalmaztak összetettebb mutatókat. Ezek a mutatók gyakran nem minősültek alkalmazhatónak programszinten, vagy az egyes műveletek szintjén egyszerűen be sem jelentették azokat.

Az ETHA közös mutatói összességében jó alapot szolgáltattak az ETHA végrehajtása terén elért előrehaladás monitoringjához. A mutatók értékét közzéteszik a nyílt hozzáférésű adatok portálján, amely nyilvánosan is elérhető. Az alábbiakban olvashatók a mutatókkal kapcsolatos észrevételek.

Az egyes konkrét célkitűzések mellé intézkedések sorozata is társul. Például a halászati tevékenységek végleges beszüntetése és a halászati lehetőségek elosztására szolgáló rendszerek támogatása olyan intézkedések (az ETHA-rendelet 34., illetve 36. cikke), amelyek az 1. uniós prioritás keretében hozzájárulnak a 3. konkrét célkitűzés megvalósításához (a halászati kapacitás és a rendelkezésre álló halászati lehetőségek közötti egyensúly biztosítása).

Az éves végrehajtási jelentések a program értékelési tervének részét képező tevékenységeket is ismertetik, és összefoglalják az elvégzett értékeléseket. A 2017. és 2019. évi jelentés külön szakaszokat tartalmazott, amelyek további információkkal szolgáltak az éghajlatváltozással kapcsolatos célkitűzésekhez, valamint az intelligens, fenntartható és inkluzív növekedéshez nyújtott támogatásáról.

Az éves végrehajtási jelentésben foglalt adatokat az esb-alapok szintjén történő adatösszesítésre is felhasználják, és nyilvánosan elérhetővé teszik a nyílt hozzáférésű adatok portálján. Ezzel szemben az Infosys inkább a szakmai jellegű és részletesebb elemzést szolgálja. A mennyiségi adatokra vonatkozó két külön jelentési folyamat bonyolultabbá tette az elemzést. Ennek oka, hogy a különbségek és a hibák felderítése érdekében az adatkészleteket össze kell hasonlítani.

Az éves végrehajtási jelentések kétféle információt nyújtanak: a főbb eredményeket és kihívásokat ismertető minőségi információk, valamint táblázatos formában összesített adatokat tartalmazó mennyiségi információk. Az intézkedések szintjén indikatív pénzügyi támogatást is tartalmaznak.

Az ETHA-rendelet 114. cikke és a közös rendelkezésekről szóló rendelet (CPR) 50. cikke értelmében minden év május 31-ig minden egyes programra vonatkozóan éves végrehajtási jelentést kell benyújtani a Bizottságnak. Az éves végrehajtási jelentések összefoglalják az operatív programok végrehajtásával kapcsolatos főbb eredményeket és kihívásokat. Az Infosyshez hasonlóan az éves végrehajtási jelentések is kiterjednek az előző naptári év végéig történő végrehajtásra. A Bizottság és a tagállamok az eredmények áttekintéséhez és szükség esetén a kiigazítások elvégzéséhez használják fel az éves végrehajtási jelentéseknek a végrehajtás áttekintéséről szóló részét.

Az ETHA egyedülálló abból a szempontból, hogy az Infosys jelentéstétel révén részletes műveleti szintű adatokat is tartalmaz. Két végrehajtási rendelet tartalmazza a szükséges adatokra és az adatbázis-struktúrára vonatkozó részleteket. Az adatok a helyszíni folyamatok rögzítése révén ismertetik a műveleti szinten elért előrehaladást és eredményeket. Az adatok fontos információkat tartalmaznak a kedvezményezettről (pl. a vállalat mérete, nem) és a műveletről (a tevékenységek típusa, a költségvetés, az érintett halászok száma, az érintett összterület stb.). Az irányító hatóságok és a kedvezményezettek adminisztratív terheinek csökkentése érdekében az Infosys-adatok többsége az egyes műveletekre vonatkozó adatrögzítési és -tárolási követelményeknek való megfelelés érdekében létrehozott nemzeti adatbázisokban már eltárolt információkból származik.

Az ETHA-rendelet 97. cikke előírja az irányító hatóságok számára, hogy kumulatív adatokat közöljenek a Bizottsággal a finanszírozásra kiválasztott műveletekről. A minden évben március végén szolgáltatott adatok az előző naptári év végéig történő végrehajtásra vonatkoznak. A korábbi finanszírozási eszközök (a Halászati Orientációs Pénzügyi Eszköz és az EHA) jelentéstételi rendszereihez hasonlóan ez a jelentéstételi rendszer is Infosys néven ismert.

Meg kell adni a vállalkozás NUTS-kódját, feltüntetve azt a helyi területet, amelyre a művelet vonatkozik. Az adatokból az is kiderülhet, hogy a művelet mennyire releváns a nemek közötti egyenlőség előmozdítása szempontjából a halászati ágazatban.

·A gyakorlatban megállapítást nyert, hogy a csak bizonyos intézkedések kapcsán történő felhasználásra szánt és meghatározott közös eredménymutatók ugyanúgy alkalmasak lehettek volna más intézkedések keretében történő alkalmazásra is. A végrehajtás során szerzett tapasztalatok azt mutatták, hogy egy rugalmasabb struktúra jobban működött volna.

A rendszeres értékelések és a megfelelő nyomon követés érdekében minden program tartalmaz egy értékelési tervet is. Az értékeléseknek fel kell mérniük az ETHA eredményességét, hatékonyságát és hatását. A programozási időszak során legalább egyszer értékelést kell készíteni arról, hogy az ETHA-támogatás hogyan járult hozzá az egyes uniós prioritások célkitűzéseinek eléréséhez. Ezek az értékelések részét képezik majd az ETHA 2024 végéig esedékes utólagos értékelésének.

A tagállamok a programtervezés megalapozásaként előzetes értékeléseket végeztek. Ezeket az értékeléseket az operatív programokkal együtt nyújtották be a Bizottságnak. A Bizottság elkészítette az előzetes értékelések összefoglalását. Az összefoglaló alapján az előzetes értékelés fő előnye abban állt, hogy segítette a GYELV-elemzések elvégzését, a programok egyedi beavatkozási igényeinek meghatározását és a mutatók célértékeinek számszerűsítését.

oaz értékelésre vonatkozó feladatmeghatározás megállapítása,

omegfelelő értékelési kérdések megfogalmazása, valamint

oaz elbírálásra benyújtott pályázatok kiválasztási kritériumainak meghatározása.

A tagállamok arról számoltak be, hogy nehézségekbe ütköztek az értékelési kérdések számának és hatókörének meghatározásakor, aminek olyan értékelés lett a következménye, amely – a rendelkezésre álló időtől és költségvetéstől függően – esetleg túl általános vagy túlságosan csak egy adott témára összpontosít.

Példák a teljesítmény és a végrehajtás értékelésére 2020-ban egy tagállam elvégezte a teljesítményértékelést és a végrehajtási folyamat értékelését. A teljesítményértékelés arra összpontosított, hogy mennyire voltak hatékonyak az ETHA intézkedései az operatív program konkrét célkitűzéseinek és céljainak elérésében. A végrehajtási folyamat értékelése az irányítási struktúrák és a végrehajtási módszerek vizsgálata révén értékelte az ETHA-támogatás megvalósítási mechanizmusának eredményességét és hatékonyságát. Az értékelések alapján a tagállam úgy döntött, hogy folyamatosan felülvizsgálja a program végrehajtására vonatkozó célokat, és az olyan intézkedésekből, amelyek esetében nem valószínű, hogy a teljes összeget elköltik, forrásokat csoportosít át a nagyobb érdeklődésre számot tartó intézkedésekre. Az ezt követő ajánlások a beavatkozások számának észszerűsítését javasolták, hogy hatékonyabb legyen az adminisztráció, és egyértelműbb információkat lehessen nyújtani a kérelmezők számára. Javasolták továbbá az informatikai rendszer fejlesztését és a programirányítási eljárások egyszerűsítését, valamint különösen a támogatások online kezelésének lehetővé tételét.

2.6.Eredményességmérési keret

A CPR 21. és 22. cikke képezi az eredményességmérési keret és annak a programok felülvizsgálatára való alkalmazásának alapját. A teljesítmény-felülvizsgálat a tagállamok által 2019-ben benyújtott éves végrehajtási jelentésekben szereplő információk felhasználásával megvizsgálta a programok mérföldköveinek elérését az uniós prioritások szintjén.

A Bizottság minden ETHA-program esetében határozatokat fogadott el azokról az uniós prioritásokról, amelyek elérték a megállapított mérföldköveket (pénzügyi és kimeneti mutatók). A teljesítménytartalékot (azaz az egyes prioritásokra elkülönített összeg 5–7 %-át, a szóban forgó tagállam döntése alapján) ezekre a prioritásokra irányozták elő. A részcélokat el nem érő prioritások teljesítménytartalékát átcsoportosították azokhoz a prioritásokhoz, amelyek elérték a megállapított mérföldköveket.

Az eredményességmérési keret – különösen a programok felülvizsgálata – elemzést és a határozatok elfogadását tette szükségessé. A felülvizsgálat ösztönzőleg hatott a végrehajtás javítására, de az ösztönzés nem volt túl erős. Az alulteljesítés következménye a források egyik uniós prioritásból a másikba történő kötelező átcsoportosítása volt. Ez egybevág a főigazgatóság logikus intézkedésével, amely a végrehajtás javítását célozza rendes körülmények között, még a felülvizsgálat nélkül is.

3.Az ETHAA monitoring- és értékelési kerete

Az ETHAA monitoring- és értékelési kerete (MEF) az uniós költségvetés eredményességmérési keret részeként jött létre. Ez az eredményességmérési keret olyan fogalmakat foglal magában, mint az alapvető teljesítménymutatók, a kiadások harmonizált jelentése és nyomon követése olyan horizontális vonatkozások tekintetében, mint az éghajlat és a környezet. Ezért minden alap testre szabott kerettel rendelkezik. Az ETHAA monitoring- és értékelési kerete az ETHA végrehajtása során szerzett tapasztalatokon alapul, a 2. szakaszban leírtak szerint. Ez a szakasz röviden ismerteti a MEF újdonságait. Az összes adat egy munkadokumentumban kerül közzétételre, amely a Tengerügyi és Halászati Főigazgatóság honlapjának az ETHAA-ról szóló oldalán lesz elérhető.

Az ETHAA beavatkozási logikája rugalmasabb, mint az ETHA-é. Kevesebb prioritást és kevesebb konkrét célkitűzést tartalmaz, és az ETHA jól meghatározott, részletes intézkedéseit már nem használják programozási és monitoringra szolgáló eszközként. Ehelyett a tagállamok szabadon választhatják meg és alakíthatják ki a saját szükségleteikre szabott intézkedéseket.

A tagállamok maguk választhatják meg a fellépésük hatásainak mérésére legalkalmasabb közös eredménymutatókat is. A mutatókat az ETHAA-rendelet határozza meg, és a mutatók száma az ETHA-rendeletben megállapított 35-ről 22-re csökkent (25 az almutatókkal együtt). Egyszerűsítették a mutatókat és olyan módon írták le, hogy kiküszöböljék az ETHA mutatóival kapcsolatos számos bizonytalanságot és hibát.

Az ETHAA keretében a tagállamok nem nyújtanak be éves végrehajtási jelentéseket. Ehelyett strukturáltabb és rendszeresebb mennyiségi adatokat szolgáltatnak, a 2021–2027-es időszakra vonatkozó CPR-ben meghatározottak szerint. Ezeket a mennyiségi adatokat évente kétszer műveleti szintű végrehajtási adatokkal (Infosys) egészítik ki. Az irányító hatóság és a Bizottság közötti éves teljesítmény-felülvizsgálati ülések lehetőséget biztosítanak a program minőségi vonatkozásainak megvitatására.

Az értékelések továbbra is a keret kulcsfontosságú elemét képezik. A tagállamoknak az alábbi kritériumok közül legalább egy alapján értékelniük kell programjaikat: eredményesség, hatékonyság, relevancia, koherencia és uniós hozzáadott érték. A cél az, hogy javuljon a programok tervezésének és végrehajtásának minősége. Az értékelések során olyan más releváns kritériumok is figyelembe vehetők, mint például az inkluzivitás, a megkülönböztetésmentesség és a láthatóság. A keret rendelkezik az ETHAA végrehajtásának időközi és záró értékeléséről is.

A 2021–2027-es időszakra vonatkozó közös rendelkezésekről szóló rendelet 16. cikke létrehozza az eredményességmérési keretet. A keret mérföldköveket és célértékeket határoz meg a kimeneti és eredménymutatókra vonatkozóan, és azokat konkrét célkitűzésekhez kapcsolja. Ez megkönnyíti az alap teljesítményével kapcsolatos monitoringot, jelentéstételt és értékelést a végrehajtási időszakban. Az ETHAA-rendelet nem rendelkezik teljesítmény-felülvizsgálatról és a teljesítménytartalék ezt követő elosztásáról.

Table 1 áttekintést nyújt a 2014–2020-as és a 2021–2027-es időszak közötti legjelentősebb különbségekről. Összességében az ETHAA-keret részeként végzett monitoring és értékelés egyszerűbbé vált, és nagyobb következetességet és rugalmasságot biztosít, mint az ETHA-keret.